ZADATAK JE VJEŽBATI ČITANJE, PROČITAJ NEKOLIKO PUTA OVU PJESMU:

ZALJUBLJENI SNJEGOVIĆ

U koga će se zaljubiti snjegović?
Tu je pokraj njega jela,
kao i on posve bijela.

I ptičica sjeničica
cvrkutava skakalica, modričica.

I u gladnoga zečića,
iako mu nos
ukrasti pokušava,
a za oko mu zapela i Tina
i njezina duga kosa plava.

Ne znamo bi li još i više
"kandidata" moglo biti,
jer snjegović hladan
vruće srce ima
i svoju ljubav želi
darovati svima.